Maracaibojärvi
Maracaibojärvi () on Etelä-Amerikan pohjoisosassa Venezuelassa sijaitseva sisämeri, jonka pinta-ala on noin 13 200 neliökilometriä. Maracaibojärvi on yhteydessä Karibianmeren Venezuelanlahteen noin 75 kilometriä pitkän ja kahdeksan kilometriä leveän San Carlosin kanaalin kautta. Sisämeren suuosissa vesi on murtovettä, mutta sisäosissa makeaa. Maracaibojärveen laskevia jokia ovat Catatumbo, Santa Ana ja Chama.
Suriname (joki)
Suriname on Surinamessa kulkeva, noin 480 kilometriä pitkä joki. Se saa alkunsa Wihelmina- ja Eilerts de Haan-vuorilta, joilta se virtaa koilliseen, laskeakseen lopulta Atlanttiin maan pääkaupungin, Paramaribon pohjoispuolella. Joki on padottu Afobakassa, jossa se muodostaa Brokopondon tekojärven.